**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՊԵՏԱԿԱՆ ՊԱՇՏՈՆՆԵՐ ԵՎ ՊԵՏԱԿԱՆ ԾԱՌԱՅՈՒԹՅԱՆ ՊԱՇՏՈՆՆԵՐ ԶԲԱՂԵՑՆՈՂ ԱՆՁԱՆՑ ՎԱՐՁԱՏՐՈՒԹՅԱՆ ՄԱՍԻՆ» ՕՐԵՆՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Պետական պաշտոններ և պետական ծառայության պաշտոններ զբաղեցնող անձանց վարձատրության մասին» 2013 թվականի դեկտեմբերի 12-ի ՀՕ-157-Ն օրենքի (այ­սու­հետ՝ oրենք) 3-րդ հոդվածի 1-ին մասի 2-րդ կետի «բ» ենթակետը «ավելացում» բառից հետո լրացնել «կամ Հայաստանի Հանրապետության ազգային անվտան­գու­թյան մարմիններում պե­տա­կան սահմանի պահպանության կամ օպերատիվ-հետախուզական գործու­նեու­թյան իրա­կա­նաց­ման կամ հատուկ առաջադրանքների կատարման, պլանավորման կամ վե­րահսկման գոր­ծա­ռույթ­ներ ունեցող զինվորական ծառայության պաշտոններ զբաղեցնող ծառայողների որա­կա­վորման համար՝ պաշտոնային դրույքա­չա­փին դրամական բացարձակ մեծությամբ սահ­ման­վող ավելացում» բառերով:

**Հոդված 2.** Օրենքի 7-րդ հոդվածում՝

1) լրացնել հետևյալ բովանդա­կու­թյամբ 6.1-ին մասով.

«6.1. Հայաստանի Հանրապետության ազգային անվտան­գու­թյան մարմիններում պե­տա­կան սահմանի պահպանության կամ օպերատիվ-հետախուզական գործու­նեու­թյան իրա­կա­նաց­ման կամ հատուկ առաջադրանքների կատարման, պլանավորման կամ վե­րահսկման գործա­ռույթ­ներ ունեցող զինվորական ծառայության պաշտոններ զբաղեցնող ծառայողներին օրենքով սահմանված կարգով ատեստավորման արդ­յունքում որակավորման համար տրվում է հավե­լավճար, որը հաշվարկվում է պաշտոնային դրույ­­քաչափին դրամական բացարձակ մեծությամբ սահմանվող ավելացման միջոցով:,

2) 7-րդ մասում «դատավորին վճարվող» բառերից հետո լրացնել «, ինչպես նաև սույն հոդվածի 6.1-ին մասով սահմանված» բառերը:

**Հոդված 3.** Օրենքի 16-րդ հոդվածը լրացնել հետևյալ բովանդա­կու­թյամբ 5.1-ին մասով.

5.1. Հայաստանի Հանրապետության ազգային անվտան­գու­թյան մարմիններում պե­տա­կան սահմանի պահպանության կամ օպերատիվ-հետախուզական գործու­նեու­թյան իրա­կա­նաց­ման կամ հատուկ առաջադրանքների կատարման, պլանավորման կամ վե­րահսկման գործա­ռույթ­ներ ունեցող զինվորական ծառայության պաշտոններ զբաղեցնող ծառայողներին ատես­տա­վորման արդյունքում որակավորման հա­մար տրվում է հավելավճար՝ որի չափերը և վճար­ման կարգը սահմանվում են Հայաստանի Հան­րապետության կառավարության որոշմամբ։ Սույն մասով սահմանված հավելավճար հաշ­վար­կելու դեպքում Հայաստանի Հանրա­պե­տու­թյան ազգային անվտան­գու­թյան մարմիններում զին­վո­րական ծառայության պաշտոններ զբա­ղեց­ն­ող ծառայողներին սույն օրենքի 32-րդ հոդվածի 6-րդ մասով սահ­ման­ված լրավճարը և պայ­մանագրային զինվորական ծառայության պաշտոնի համար սահմանված հավելումը չի հաշ­­վարկ­վում։»։

**Հոդված 4. Եզրափակիչ մաս և անցումային դրույթներ**

1. Սույն օրենքն ուժի մեջ է մտնում պաշտոնական հրապարակմանը հաջորդող օրվանից:

2. Սույն օրենքից բխող ենթաօրենսդրական նորմատիվ իրավական ակտն ընդունվում է սույն օրենքն ուժի մեջ մտնելուց հետո՝ 6 ամսվա ընթացքում: